Nettwanced ɣer ussaher deg wexxam n wemddakkel, neqqim deg tebḥirt nettnaɛniɛ s rriḥa n wafriwen n ččina, yemmeslay-aɣ-d umeddakkel ɣef yiwen n umahil yesɛan azal iwakken ad necrek deg-s, walleɣ yiwen seg yimddukkal iruḥ deg ddunit n tirga, nuleɣ-t s ufus-iw maca ur d-yezzi ara ɣur-i, deg webrid n tuɣalin nniɣ-as : « Ad galleɣ ur d-tesliḍ awal seg wacu i d-yenna umeddakkel-nneɣ ». Dɣa yenna-d mebla tuzya : « Ul-iw yenna-id ad iruḥ seg tudert-nneɣ uqbel anqar n yiṭij ». Ayen yessuhamen bab n umahil iruḥ uqbel ad d-tenqer tiṭijt. Ayen yessuhamen ugar ameddakkel-nni amkacef yinig ɣef lefjer : deg wass-nni ur dyefki zzman tassaɛet yelhan.